Úrsula Heinze

Úrsula Heinze de Lorenzo, nada en Colonia en 1941, é unha escritora galega de orixe alemá. É autora dunha vasta obra que abrangue a novela, o relato curto, a narrativa infantil e xuvenil e unha destacada produción poética en galego e alemán.

 Traxectoria 
Licenciada en Filoloxía Xermánica. Casou con Ramón Lorenzo en 1968 e dende 1977 reside en Galicia. Foi lectora de alemán na Universidade de Valladolid entre 1973 e 1977 e, posteriormente, catedrática de ensino medio de inglés e alemán. Dende que abandonou o ensino en 1978 adícase en exclusiva á creación literaria e á tradución, colaborando na radio (en particular na Radio Galega), na prensa (en El Correo Gallego e Galicia Hoxe) e en revistas literarias.

Obtivo o Premio Merlín de literatura infantil en 1986 coa obra A casa abandonada. A mesma obra figuraría entre as finalistas do Premio Nacional de Literatura infantil e xuvenil de España en 1989. Escribe tamén novelas e relatos breves para adultos, polos que recibiu o Premio Blanco Amor (1993) e o Premio Losada Diéguez (1994). Traduciu para o galego obras de Heinrich Böll, Uwe Johnson, Günter Grass, Mira Lobe, Elisabeth Heck e Michael Ende (Premio Ramón Cabanillas 1991 de tradución). Foi fundadora (Maastricht, 1989) e presidenta do PEN Clube de Galicia de 1991 a 1995, e é membro do PEN alemán (1995). En 2013 foille concedida a Medalla Castelao.

A súa obra literaria caracterízase por tratar de maneira directa temas e xéneros marxinais e infrecuentes na literatura galega como o que ocupa os seus libros de madurez: a depresión, o erotismo feminino na vellez. Tal como salienta Ramón Nicolás: "é un trazo singular da súa obra literaria, diante de asuntos considerados tabús en boa medida para tratalos literariamente coa solvencia que exhibe unha narradora contrastada e de inequívoca solidez".  

 Obra 
miniatura|Úrsula Heinze nunha entrevista en 2017.
 Narrativa 
 O soño perdido de Elvira M. (1982). Xerais. Novela. Traducido ao asturiano en 2001.
 Remuíños en coiro (1984) Xerais. Relatos.
 Anaiansi (1989). Xerais. Novela.
 "Ancor", en Catro contos de Reis (1991). El Correo Gallego, Biblioteca 114 n.º 29. Relatos.
 Confidencias (1992). El Correo Gallego, Biblioteca 114 n.º 69. Relatos.
 Rodolfo (1992). Contos do Castromil.
 Culpable de asasinato (1994). Xerais. ISBN 9788475077765. Novela. Traducida ao romanés en 1998. 
 Polas rúas de Padrón (1994). Ediciós do Castro. ISBN 978-8474927177. Relatos.
 Pon un psiquiatra na túa vida... e xa verás (2017). Alvarellos Editora.
Delirios de pracer (2018). Aira.
Flashes (2020). Fervenza. 174 páxs. ISBN 9788417094942. Relatos.

 Literatura infanto-xuvenil 
 O buzón dos nenos (1985). Galaxia. ISBN 9788471545138.
 Sempre Cristina (1986). Xerais.
 A casa abandonada (1987). Xerais.
 Máis alá de Galicia (1989). Ir Indo. ISBN 978-8476800232.
 A nena de ouro (1991). Xerais.
 Nace un campión (1992). Galaxia. ISBN 978-8471548290.
 Quérote (1994). Sotelo Blanco. ISBN 9788478242139.

 Ensaio 
 Arredor da muller en 18 mundos (1985). Xerais.
 Xente coma min (1989). Sotelo Blanco. ISBN 978-8478240227.
 As chamadas linguas e literatura minoritarias (1991).
 Mulleres (1991). Xerias. ISBN 9788475075150. Descricións de 8 mulleres.
 Fronteiras da alofonía, do alemán ó galego (1993).
 ... e os domingos, un croissant (2015). Alvarellos.

 Poesía 
 Versos de terras distantes (1995).
 Credo: Gedichte = Poemas (1999). Edición bilingüe con tradución ao galego de Ramón Lorenzo.
 Torso: Gedichte = Poemas (2002). Edición bilingüe con tradución ao galego de Ramón Lorenzo.
 Nadir: Gedichte = Poemas (2005). Edición bilingüe con tradución ao galego de Ramón Lorenzo.
 Nur meer sein/Solamente sen mar (2005).
 Na pel do insomnio (2008) Follas Novas.
 Skyline (2008). Espiral Maior. Edición bilingüe con tradución ao galego da propia autora.
 Molto amoroso (2011) Follas Novas. Edición bilingüe.
 Escolma poética, 1997-2008 (2012). Universidade de Santiago de Compostela.

 Tradución 
 O ponche dos desexos de Michael Ende, 1991 (xunto a Ramón Lorenzo).
 Terra, mar e lume. Poesía de Bosnia e Hercegovina, Bulgaria, Croacia, Eslovenia, Macedonia do Norte, Montenegro e Serbia, 1996.
 As galiñas de vento de Günter Grass, 2000, Xerais.

 Obras colectivas 
 E dixo o corvo... (1997), Xunta de Galicia.
 Obra en alemán 
 Poesía 
 Wassersprache, 1997
 Meine Verse klingen nach Erde, 1997
 Dein Verrat, 1998
 Erdbeerlicht, 1999
 Drei deutschsprachige Dichterinnen/Trei poete de limba germana, Münich 1999 (antoloxía de tres poetas alemás: Heinze, Ursula Haas e Carla Kraus; bilingüe alemán/romanés)
 Credo, (bilingüe alemán/galego), 1999
 Laubnacht, 2000
 Sommeruntergang), 2000
 Spanische Wand, 2000
 Nachtbläue, 2001
 Ambra (bilingüe alemán/galego), 2001
 Atlantisches Tief, 2001
 Schilfgang, 2002
 Torso (bilingüe alemán/galego), 2002
 Im Winde gekleidet, 2002
 Schattenblätter/Hojas de Sombras (bilingüe alemán/castelán), 2002
 Saeculum Saeculorum, 2003
 Mitlesebuch 68, 2003
 Mexikanische Runnenblicke/Mirarunas Mexicanas (bilingüe alemán/castelán), 2004
 Die zeit begehen,  2004
 ....fremdgehen nichts dagegen, 2004.
 Nadir (bilingüe alemán/galego), 2005
 Nur meer sein (bilingüe alemán/castelán), 2005
 Carpe Diem, 2006.
 Ein auge genügt in den abgrund zu blicken, 2006.
 Das meer aufgeschlagen, 2006.
 Liebesblätter, 2006/2007
 Steingesang, 2007.
 Überwinterung, 2008.
 Skyline, (bilingüe alemán-galego), 2008.
 Amal, 2008.
 Wie eine insel (bilingüe alemán/castelán), 2009.

 Obra en castelán 
 Tradución 
 Y no dijo una sola palabra de Heinrich Böll, 1972.

 Premios 
 Premio Merlín no 1986, por A casa abandonada.
 Premio Blanco Amor (1993) por Culpable de asasinato.
 Premio Losada Diéguez (1994).
 II Premio PEN Clube de Galicia (2005).

 Notas 

 Véxase tamén 
 Bibliografía 

 Ligazóns externas 
  Obras de literatura infantil, arquivado do orixinal o 8 de outubro de 2008  
 Biografía, arquivado do orixinal o 29 de decembro de 2007 .
  Biografía, arquivado do orixinal o 29 de xullo de 2012..

Categoría:Escritores en lingua galega
Categoría:Poetas de Galicia
Categoría:Galegos de Alemaña
Categoría:Nados en 1941
Categoría:Nados en Colonia
Categoría:Gañadores do Premio Blanco Amor
Categoría:Gañadores do Premio Merlín
Categoría:Medallas Castelao
Categoría:Escritores de literatura infantil de Galicia
Categoría:Escritores de Galicia en lingua alemá